फिओरेन्टिनाका कप्तान एस्टोरी रहेनन्
फिओरेन्टिनाका कप्तान एवं इटालियन डिफेन्डर डेविड एस्टोरीको होटल कोठामा निधन भएको क्लबले आइतबार जनाएको छ । 
रोम — फिओरेन्टिनाका कप्तान एवं इटालियन डिफेन्डर डेविड एस्टोरीको होटल कोठामा निधन भएको क्लबले आइतबार जनाएको छ । क्लबले ३१ वर्षीय डिफेन्डर उडिनेजीविरुद्ध खेलको पूर्वसन्ध्यामा अकस्मात् बिमारी परेका कारण ज्यान गुमाएको जनाएको छ । क्लबका प्रवक्ताले निधन हुनुको मुख्य कारण भने पोस्टमार्टमपछि मात्र थाहा हुने बताए । यसैकारण इटालियन लिगले आइतबारका लागि तोकिएको सम्पूर्ण खेल स्थगित गरेको छ । एसी मिलानबाट करियर सुरु गरेका एस्टोरी कागलिरी र रोमा हँुदै सन् २०१५ मा फिओरेन्टिनामा आबद्ध भएका थिए । उनले इटालीको राष्ट्रिय टोलीका लागि १४ खेल खेलेका थिए ।